作者:劉克莊
標題:沁園春
內容:華髮蕭蕭，歸碧雞坊，出金馬門。把一枝色筆，擲還郭璞，些兒殘錦，回乞天孫。永免朝參，更無宣鎖，送老三家水竹村。休休也，任巫陽來下，未易招魂。茅簷安得庖閽。倩便了沽來酒滿樽。嘆角巾東路，吾尋初服，上書北闕，子漫危言。漏院霜靴，火城雪轡，得似先生敗絮溫。安危事，付布衣融泰，鼎足膺蕃。